མེ་དྲོད་རྣམ་པ་གསུམ་པོ་ནི་གཙོ་བོ་ཕོ་བའི་ནང་དང་དེའི་ཆ་ཤས་ནི་ལུས་ཟུངས་ཀྱི་དྭངས་མ།ཁྲགཤ།ཚིལ།རུས་པ།རྐང༌།ཁུ་བ་དཀར་དམར་གཉིས་ཀའི་ནང་དང་དེ་མ་ཟད་ལུས་ཟུངས་ཀྱི་རྙིགས་མ་སྟེ་བཤང་བ་དང༌།གཅིན།རྔུལ་བཅས་པའི་ནང་དུའང་གནས་ཤིང་རང་རིགས་ལུས་འདི་ཉིད་ལ་ཕན་པའི་ལས་བྱེད་པ་ནི་གསོ་རིག་གཞུང་ལས་མེ་དྲོད་ཅེས་བྱ་འཇུ་བའི་གཞི་ཡིན་ཏེ།འཇུ་བར་བྱེད་པའི་མཁྲིས་པ་དེ་ལ་བཤད།།ནད་དང་ལུས་ཟུངས་དྲི་མ་ཀུན་གྱི་དྲོད།།དེ་ཡིས་ནད་མེད་བཙོན་དང་གཟི་མདངས་དང༌།།ཚེ་དང་ལུས་ཟུངས་མེ་དྲོད་སྟོབས་འཕེལ་བྱེད།།ཞེས་མེ་དྲོད་ལེགས་པ་ནི་འབྱུང་འགྱུར་དུས་སུ་བད་མཁྲིས་ལྷེན་དང་ལྕགས་དྲེགས་གཅོང་གི་སྡེ།འཁྲུ་སྐྱུགས་འབྲས་དང་སུརྱ་གཅོང་གི་སྡེ།།དྲེག་གྲུམ་ཆུ་ཟེར་ཐིག་ནག་གཅོང་གི་སྡེ།།འོར་དང་སྐྱ་རྦབ་དང་དམུ་སྐྲན་གཅོང་གི་སྡེ།།ཞེས་སོགས་གཅོང་ཆེན་སྡེ་བཞི་ཟུང་བརྒྱད་ཕྲ་མ་བཅུ་དྲུག་སོགས་དེང་རང་རིགས་སྤྱི་ཚོགས་ནང་བཅོས་དཀའི་ནད་རིགས་གོང་གསལ་འདི་རྣམས་ལ་ནང་གསེས་དབྱེ་བ་ཤིན་ཏུ་མང་པོ་ཡོད་པ་དེ་ཀུན་སྔོན་འགོག་ཐུབ་པར་སོང་ཀུན་གྱིས་རང་དོན་དང་རང་གཅེས་བྱ་གལ་ཆེ་བས་རྟག་ཏུ་ཟས་སྤྱོད་སྤང་བླངས་ལ་དོ་སྣང་དང་ཉམས་ལེན་མ་འཕྱུག་པ་བྱ་གལ་ཆེ་བ་ནི་ཇི་སྐད་དུ་གཞུང་ལས།རྟག་ཏུ་ཕན་པའི་ཟས་དང་སྤྱོད་ལམ་རྣམས།།ཉམས་ལྡན་བསྟེན་པར་བྱེད་ན་ནད་མི་འབྱུང༌།།ཞེས་གསུངས་ཡོད་པ་དགོངས་འཇག་འཚལ།